# name
Mostra bibliogràfica al CRAI Biblioteca de Biologia dedicada al Handbook of the Birds of the World. (Gener 2022)

# metadata.dc.description[].value
Material elaborat pel CRAI Biblioteca de Biologia
Imatge utilitzada per fer publicitat de novetats del CRAI de la Universitat de Barcelona - Vitrina Gener 2022.

# metadata.dc.description.abstract[].value
El CRAI Biblioteca de Biologia ofereix una mostra bibliogràfica dedicada a l'obra Handbook of the Birds of the World.

 

Organitzada en setze volums més un volum especial de noves espècies, Handbook of the Birds of the World constitueix una obra cabdal en ornitología en ser la primera monografia que recull i cobreix amb detall i exhaustivitat totes les espècies d'aus conegudes fins al moment, incloent-hi informació sobre la seva taxonomia, el seu hàbitat, reproducció, alimentació o estat de conservació.

 

El projecte d'edició del Handbook of the Birds of the World va iniciar-se l'any 1992 fruit d'una col·laboració entre l'editorial espanyola Lynx Ediciones i l'organització BirdLife International i té com a principal editor l'ornitòleg català Josep del Hoyo. El projecte va culminar l'any 2013 i es complementa amb la base de dades de lliure accés The Internet Bird Collection (IBC), una videoteca gestionada per la Macaulay Library que combina els textos provinents del Handbook of the Birds of the World amb material gràfic i sonor de les diferents espècies d'ocells.

 

L'exposició al CRAI Biblioteca de Biologia consisteix en una selecció d'il·lustracions dels disset volums del Handbook... més els dos que conformen l'obra Illustrated Checklist of the Birds of the World.

 

Podeu visitar la mostra a l'espai expositiu de l'entrada del CRAI Biblioteca del 10 de gener al 31 de març.

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.subject.other[].value
Universitat de Barcelona. CRAI Biblioteca de Biologia

# metadata.dc.title[].value
Mostra bibliogràfica al CRAI Biblioteca de Biologia dedicada al Handbook of the Birds of the World. (Gener 2022)